CELEX: 31984R2844
Language: el
Date: 1984-10-09 00:00:00
Title: Κανονισμός (ΕΟΚ) αριθ. 2844/84 της Επιτροπής της 9ης Οκτωβρίου 1984 για την τροποποίηση του κανονισμού (ΕΟΚ) αριθ. 2042/75 όσον αφορά το ποσοστό της εγγύησης για τα πιστοποιητικά εισαγωγής μαλακού σίτου με προκαθορισμό της επιστροφής

Avis juridique important

|

31984R2844

Κανονισμός (ΕΟΚ) αριθ. 2844/84 της Επιτροπής της 9ης Οκτωβρίου 1984 για την τροποποίηση του κανονισμού (ΕΟΚ) αριθ. 2042/75 όσον αφορά το ποσοστό της εγγύησης για τα πιστοποιητικά εισαγωγής μαλακού σίτου με προκαθορισμό της επιστροφής  

Επίσημη Εφημερίδα αριθ. L 269 της 10/10/1984 σ. 0005 - 0005 Ισπανική ειδική έκδοση: Κεφάλαιο 03 τόμος 32 σ. 0130  Πορτογαλική ειδική έκδοση : Κεφάλαιο 03 τόμος 32 σ. 0130 

***** ΚΑΝΟΝΙΣΜΟΣ (ΕΟΚ) αριθ. 2844/84 ΤΗΣ ΕΠΙΤΡΟΠΗΣ  της 9ης Οκτωβρίου 1984  για την τροποποίηση του κανονισμού (ΕΟΚ) αριθ. 2042/75 όσον αφορά το ποσοστό της εγγύησης για τα πιστοποιητικά εισαγωγής μαλακού σίτου με προκαθορισμό της επιστροφής  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 κοινής οργάνωσης αγοράς στον τομέα των σιτηρών (1), όπως τροποποιήθηκε τελευταία με τον κανονισμό (ΕΟΚ) αριθ. 1018/84 (2), και ιδίως το άρθρο 12 παράγραφος 2,  Εκτιμώντας:  ότι ο κανονισμός (ΕΟΚ) αριθ. 2042/75 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 2814/84 (4), καθόρισε σε 12,09 ECU ανά τόνο το ποσό της εγγύησης που αφορά το πιστοποιητικό εξαγωγής για το οποίο προκαθορίζεται η επιστροφή στην εξαγωγή·  ότι, δεδομένων των διακυμάνσεων των τιμών του μαλακού σίτου στην παγκόσμια αγορά, καθώς και των νομισματικών μεταβολών και της διάρκειας ισχύος των πιστοποιητικών εξαγωγής, το ποσό της εγγύησης αποδεικνύεται ότι είναι ανεπαρκές· ότι πρέπει, κατά συνέπεια, να αυξηθεί το ποσό της εν λόγω εγγύησης σε 24 ECU για τα πιστοποιητικά εξαγωγής·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Σιτηρών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το άρθρο 12 παράγραφος 1 στοιχείο γ) του κανονισμού (ΕΟΚ) αριθ. 2042/75, αντικαθίσταται από το ακόλουθο κείμενο:  «γ) 24 ECU ανά τόνο για το προϊόν της διάκρισης 10.01 Β Ι του Κοινού Δασμολογίου, όταν πρόκειται για πιστοποιητικά εξαγωγής για τα οποία η επιστροφή καθορίζεται εκ των προτέρων·  12,09 ECU ανά τόνο για το προϊόν της διάκρισης 10.01 Β Ι του Κοινού Δασμολογίου, όταν πρόκειται για πιστοποιητικά εισαγωγής για τα οποία η εισφορά καθορίζεται εκ των προτέρων·  12,09 ECU ανά τόνο για τα υπόλοιπα προϊόντα που αναφέρονται στο άρθρο 1 στοιχεία α), β) και γ) του κανονισμού (ΕΟΚ) αριθ. 2727/75, όταν πρόκειται για πιστοποιητικά εξαγωγής για τα οποία η επιστροφή ή η εισφορά στην εξαγωγή καθορίζεται εκ των προτέρων.»  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 9 Οκτωβρίου 1984.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 281 της 1. 11. 1975, σ. 1.  (2) ΕΕ αριθ. L 107 της 19. 4. 1984, σ. 1.  (3) ΕΕ αριθ. L 213 της 11. 8. 1975, σ. 5.  (4) ΕΕ αριθ. L 264 της 5. 10. 1984, σ. 14.